Diari Oficial de la Generalitat Valenciana


Sumari del DOGV 8515, del 27-03-2019 (2019/2891)

Convocatòria que té per objecte promoure la participació en el Programa Pla internacional de promoció, cofinançat pel Fons Europeu de Desenvolupament Regional (FEDER) de la Unió en la missió comercial a Vietnam i Tailàndia (16-23 novembre); en la missió comercial a Algèria i el Marroc (19-26 d'octubre), i en la missió comercial a Angola (9-15 setembre).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8515

Data del DOGV
:   27-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2891


Data del document
:   20-03-2019

Organisme emissor
:   Cambra Oficial de Comerç, Indústria, Serveis i Navegació d'Alacant

Tipus de document
:   Anunci

Descriptors 

:   * ajuda pública

Convocatòria que té per objecte promoure la participació en el Programa Pla internacional de promoció, cofinançat pel Fons Europeu de Desenvolupament Regional (FEDER) de la Unió en la missió comercial a Vietnam i Tailàndia (16-23 novembre); en la missió comercial a Algèria i el Marroc (19-26 d'octubre), i en la missió comercial a Angola (9-15 setembre). [2019/2891]  
   
La Cambra de Comerç d'Alacant anuncia l'obertura de convocatòria que té per objecte promoure la participació en el Programa Pla internacional de promoció, cofinançat pel Fons Europeu de Desenvolupament Regional (FEDER) de la Unió en la missió comercial a Vietnam i Tailàndia (16-23 novembre); en la missió comercial a Algèria i el Marroc (19-26 d'octubre), i en la missió comercial a Angola (9-15 setembre).  
  
  
Primer. Beneficiaris  
Pimes, micropimes i autònoms de la Comunitat Autònoma Valenciana.  
El nombre màxim d'empreses beneficiàries serà:  
- Missió Vietnam i Tailàndia: 10.  
- Missió Algèria i el Marroc: 12.  
- Missió Angola: 10.  
  
Segon. Objecte  
L'objecte de la convocatòria és la selecció d'operacions realitzades per les pimes que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria  
El text complet de la convocatòria està a la disposició de les empreses en la seu de la Cambra de Comerç, Indústria, Serveis i Navegació d'Alacant (plaça Ruperto Chapí, 3; 03695 Alacant). A més, pot consultar-se en la web  
https://www.camaralicante.com/internacionalizacion/promocion-exterior/misiones-comerciales-2019/  
  
Quart. Quantia  
El pressupost màxim d'execució de l'actuació missió comercial a Vietnam i Tailàndia; missió comercial al Marroc i Algèria; i missió comercial a Angola en el marc d'aquesta convocatòria per al període 2019 és de 78.000 euros per a Vietnam i Tailàndia; 44.500 euros per a Algèria i el Marroc, i 51.100 euros per a Angola, dins del Programa operatiu pluriregional d'Espanya FEDER 5580-9928 WR.  
Els recursos estimats per als serveis de suport prestats per la Cambra de Comerç d'Alacant seran de 9.000 euros per a la missió a Vietnam i Tailàndia; 5.620 euros per a la missió a Algèria i el Marroc, i de 8.000 euros per a la missió a Angola, cofinançats en un percentatge de 50 % amb càrrec als fons FEDER, i en un percentatge de 50 % per la Cambra de Comerç d'Alacant.  
La quantia màxima de les ajudes a atorgar amb càrrec a aquesta convocatòria, a les empreses participants en l'actuació missió comercial a Vietnam i Tailàndia és de 69.000 euros; 38.880 euros per a la missió comercial a Algèria i el Marroc, i 43.100 euros per a la missió a Angola, en concepte de subvencions. Les ajudes seran cofinançades en un percentatge de 50 % amb càrrec als fons FEDER, a través del Programa operatiu pluriregional d'Espanya FEDER 2055-7562 FI, i la resta es finançarà amb càrrec a fons privats de les empreses.  
  
Cinqué. Termini de presentació de sol·licituds  
El termini per a la presentació de sol·licituds s'obri l'endemà de la publicació d'aquest anunci, i finalitzarà el dia 9 de juliol de 2019 per a les missions a Algèria i el Marroc; Vietnam i Tailàndia, i Angola. El model de sol·licitud de participació podrà descarregar-se en la web  
https://www.camaralicante.com/internacionalizacion/promocion-exterior/misiones-comerciales-2019/  
  
Alacant, 20 de març de 2019.- El secretari general: Andrés Sevila Castelló.